pythainlp/thai-open-data-go-th huggingface dataset:
การปลูกพริก ให้ได้ผลดีต้องรู้ลึกรู้จริง
การปลูกพริก โดยทั่วไปนั้นมีอยู่ 2 แบบ แบบแรกคือการปลูกเอาไว้เป็นพืชผักสวนครัวทานกันเองที่บ้านซึ่งเป็นเรื่องง่าย ถ้าปลูกได้ถูกวิธีก็ไม่ต้องทะนุถนอมอะไรมากมาย เพราะต่อให้พริกจะให้ผลน้อยหรืออาจให้ผลที่ดูไม่งามติดมาบ้าง แต่ถึงอย่างไรพริกที่ปลูกทานเองที่บ้านก็ปลอดภัย และมีเพียงพอให้ทานกันเองในครัวเรือนแน่นอน แต่ถ้าเป็นแบบที่ 2 คือการปลูกพริกเชิงการค้าในพื้นที่เป็นแปลงเป็นไร่ เรื่องนี้จะเป็นเรื่องที่น่าท้าทายทันที เพราะนอกจากจะต้องปลูกพริกให้ได้ผลผลิตจํานวนมากแล้ว ผลพริกที่ได้จะต้องสมบูรณ์สวยงาม ได้น้ําหนักดี และมีตําหนิจากฝีมือของแมลงศัตรูหรือโรคพืชต่างๆ ให้น้อยที่สุด ซึ่งการควบคุมโรคพืชและแมลงศัตรูนี้ เป็นขั้นตอนในการดูแลบํารุงรักษาที่นับว่ายากลําบากที่สุดในการปลูกพริก
ผักแพว พืชสวนครัวสร้างรายได้
ผักแพวเป็นผักพื้นบ้านที่นิยมปลูกกันตามรั้วบ้าน เพื่อรับประทานกันในครัวเรือนทั้งรับประทานสดๆ แกล้มกับน้ําพริกหรือยํา หรือจะนํามาปรุงในแกงต่างๆ เพื่อดับกลิ่นคาวปลา หรือเพื่อชูความหอมให้แก่น้ําแกงก็ได้ โดยแต่ก่อนนั้นจะนิยมปลูกกันในแถบภาคเหนือและตะวันออกเฉียงเหนือของไทยเราเท่านั้น แต่ในปัจจุบันนั้นสามารถพบเจอผักแพวได้ทุกภาค ไม่ว่าไปตลาดภาคไหนก็ต้องเจอ
พริกชี้ฟ้า เครื่องเทศมากสรรพคุณ
พริกชี้ฟ้า พันธุ์พริกที่เป็นที่รู้จักกันดี จัดเป็นพืชที่ถูกนําไปใช้เป็นเครื่องเทศเพื่อให้ความเผ็ดและกระตุ้นให้เจริญอาหารและแต่งแต้มให้อาหารดูน่ารับประทาน ข้อเด่นของพริกชี้ฟ้าคือเผ็ดไม่มากเท่าพริกขี้หนู แต่ยังมีความเผ็ดอยู่บ้าง แตกต่างจากพริกหวานหรือพริกหยวกที่ไม่มีความเผ็ดเลย พริกชนิดนี้มีแหล่งกําเนิดในแถบตอนกลางของประเทศสหรัฐอเมริกา และเข้ามาในประเทศไทยเรามาช้านานแล้ว จนแทบจะกลายเป็นพันธุ์พืชประจําถิ่นของไทย
ยาฆ่าหญ้า จากพาราควอต
ยาฆ่าหญ้า แม้ชื่อนี้จะฟังแล้วดูน่ากลัว แต่ก็เป็นชื่อที่เกษตรกรทั่วไปนิยมเรียกกันติดปากมากกว่าชื่อที่เป็นทางการอย่าง “สารกําจัดวัชพืช” ซึ่งเป็นสารเคมีที่ออกฤทธิ์ทําลายต้นหญ้า หรือพืชขนาดเล็กชนิดต่าง ๆ ที่เราไม่ต้องการให้งอกเงยขึ้นในพื้นที่การเกษตร ที่ผ่านมาจึงอาจพูดได้ว่ายาฆ่าหญ้า คือเครื่องทุ่นแรงจําเป็นที่อยู่คู่กับเกษตรกรมาอย่างยาวนาน โดยเฉพาะยาฆ่าหญ้าหรือสารเคมีที่ชื่อว่าพาราควอต ซึ่งออกฤทธิ์รุนแรงสามารถกําจัดหญ้าวัชพืชได้ราบคาบ โดยไม่ทําให้พืชที่เป็นผลผลิตหลักเสียหาย ช่วยทุ่นแรงทุ่นเวลาให้กับเพื่อนๆ เกษตรกร อีกทั้งยังมีราคาถูก จึงเป็นที่นิยมใช้เพื่อแก้ปัญหาเฉพาะหน้า แม้จะมีข้อมูลเผยแพร่ทั่วไปว่า สารเคมีพาราควอต ในยาฆ่าหญ้ามีพิษที่รุนแรงและเป็นอันตรายต่อสุขภาพร่างกายของคนเราอย่างร้ายแรง สําหรับประเทศไทยปัจจุบันนี้ ยาฆ่าหญ้า ที่มีส่วนผสมสารพาราควอต ได้ถูกกําหนดให้เป็นสารอันตรายต้องห้ามตามกฎหมายไปแล้ว อันเป็นผลกระแสสังคมจากภาคส่วนต่างๆ ที่ต้องการให้มีการลด ละหรือเลิกใช้สารเคมีอันตรายในภาคการเกษตร
นกกระจอก ศัตรูพืชตัวฉกาจ ปราบยาก
นกกระจอก ถูกจัดเป็นหนึ่งในศัตรูพืช ที่มักจะเข้ามาก่อกวนสร้างปัญหาทําลายผลผลิตในนาข้าวตั้งแต่เริ่มหว่านข้าวไปจนถึงช่วงข้าวตั้งท้อง ทําให้ผลผลิตไม่มีคุณภาพและได้ปริมาณน้อยลง เพราะนกกระจอกนั้นจะมีพฤติกรรมแก่งแย่งอาหารเพื่อให้อยู่รอดเนื่องจากประชากรนกมีจํานวนมาก และนกสามารถค้นหาและจดจําพื้นที่ที่อุดมไปด้วยอาหารได้ดี โดยเฉพาะบริเวณโล่งแจ้งอย่างนาข้าวที่สามารถโฉบกินจิกอาหารได้ง่าย นอกจากนาข้าวแล้ว แปลงพืชผลทางการเกษตรอื่นๆ เช่น แปลงพริก แปลงผลไม้ และธัญพืช ก็ยังถูกนกกระจอกจู่โจมจนทําให้ผลผลิตต่างๆ เสียหายไปตามๆ กัน จึงกลายเป็นศัตรูพืชที่เพื่อนๆ เกษตรกรจะต้องหาวิธีการกําจัด และทําให้เกิดต้นทุนในการผลิตขึ้น
เบญจมาศ ไม้ดอกเศรษฐกิจ
เบญจมาศ เป็นดอกไม้ที่ถือว่าเป็นดอกไม้เศรษฐกิจอีกชนิดหนึ่งของโลก ที่ได้รับความนิยมอย่างสูงจนติดอยู่ 1ใน 5 อันดับแรก เเพราะดอกมีสีสันสดใสและมีรูปทรงที่หลากหลายสวยงาม อีกทั้งยังทนทานต่อการขนส่งและทนต่อการนําไปใช้งาน โดยไม่เหี่ยวเฉารวดเร็วจนร่วงโรยเสียหายไปง่ายๆ เกษตรกรในต่างประเทศนิยมปลูกเป็นไม้ตัดดอกขาย หรือปลูกในกระถาง จึงเหมาะสําหรับนําไปทําเป็นช่อดอกไม้ ปักแจกัน หรือนําไปประดับตกแต่งสถานที่ในงานเทศกาลรวมถึงงานพิธีการต่างๆ
การเพาะเลี้ยงเนื้อเยื่อพืช
การเพาะเลี้ยงเนื้อเยื่อ คือวิธีขยายพันธุ์พืชอีกวิธีหนึ่งที่เพื่อนๆ เกษตรกรคงเคยได้ยินผ่านหูผ่านตามาบ้าง แต่ส่วนใหญ่อาจไม่ค่อยสนใจกันมากนัก เพราะเห็นว่าเป็นเรื่องไกลตัว เนื่องจากวิธีเพาะเลี้ยงเนื้อเยื่อของพืชนั้นดูเหมือนกับเป็นวิธีขยายพันธุ์พืชแบบวิทยาศาสตร์เต็มตัว ซึ่งมีขั้นตอนที่ยุ่งยากสลับซับซ้อน เพราะต้องคอยกําหนดควบคุมปัจจัยสิ่งแวดล้อมต่างๆ ที่อยู่รอบตัวให้ได้มากที่สุด จึงต้องมีความรู้ในด้านวิทยาศาสตร์อีกด้วย  ไม่เหมือนกับวิธีขยายพันธุ์พืชโดยทั่วไป เช่น ปักชํา ติดตา ตอนกิ่ง หรือเสียบยอด ที่แม้จะเป็นวิธีวิทยาศาสตร์เหมือนกันแต่วิธีเหล่านี้ทําได้ง่ายกว่า
ฝ้าย ของดีท้องถิ่นไทย จุดขายคืองานฝีมือ
ฝ้าย คํานี้คําเดียวสื่อความหมายได้หลายอย่าง แต่หากจะหมายถึงพืชแล้ว ก็คงต้องหมายถึง ต้นฝ้าย ซึ่งเป็นพืชที่ให้ผลผลิตเป็นปุยฝ้าย(คล้ายกับสําลี) ซึ่งมนุษย์เรารู้จักนํามาแปรรูปให้เป็นเส้นใยฝ้าย และนําไปใช้ถักทอเป็นเส้นด้ายหรือเป็นผืนผ้า เพื่อใช้ทําเสื้อผ้าเครื่องนุ่งห่มต่างๆ มานานเกินกว่า 2,000 ปีแล้ว และมีการแพร่กระจายออกไปยังดินแดนต่างๆทั่วโลก ตามเส้นทางการค้าขายของคนในสมัยโบราณใยฝ้ายเป็นเส้นใยสิ่งทอที่ได้รับความนิยมสูงที่สุดในโลกเพราะมีราคาไม่แพง เนื้อเส้นใยนุ่ม น้ําหนักเบา มีความยืดหยุ่นสูง สวมใส่สบาย ระบายอากาศได้ดี ใส่แล้วไม่ร้อน และดูดซับเหงื่อได้ดี และทําให้ต้นฝ้ายกลายเป็นพืชเศรษฐกิจที่สําคัญของโลกไปด้วยเช่นกัน โดยประเทศที่เป็นแหล่งปลูกฝ้ายรายใหญ่ของโลกในปัจจุบันคือประเทศสหรัฐอเมริกา จีน อินเดีย และออสเตรเลีย
ทุเรียนหมอนทอง ผลไม้เศรษฐกิจของไทย
ถ้าพูดถึงราชินีผลไม้ไทยให้คิดถึง​มังคุด​ หากพูดถึง​ราชาเเห่งผลไม้ไทยให้ยกให้ทุเรียน เเละสุดยอดทุเรียนในอันดับต้นๆ ก็คงจะหนีไม่พ้นทุเรียนหมอนทองแล้วล่ะครับ ด้วยลักษณะ​พิเศษที่โดดเด่นของพันธุ์หมอนทองอันเป็นเอกลักษณ์นั้นก็คือ ​รสชาติหวานมัน อร่อยกําลังดี มีกลิ่นอ่อนไม่แรงเกินไป พูผลกรอบนอกนุ่มใน  เนื้อละเอียดและแห้ง ไม่แฉะติดมือ ด้วยลักษณะเฉพาะนี้เองจึงทําให้หมอนทองเป็นสายพันธุ์ที่​นิยมเป็นอย่างมากเลย
กระถิน พืชสารพัดประโยชน์
กระถินเป็นพืชที่มีสรรพคุณ​มากมาย เเละใช้​ประโยชน์​ได้เเทบทุกส่วน เช่น การนําใบอ่อน ยอดอ่อน ฝักอ่อน เมล็ดอ่อน มาปรุงเป็นอาหาร หรือนํามาทานสดคู่กับหลากหลายเมนู ทั้งลาบปลาและหอยนางรมสดก็เข้ากันได้ดี และยังมีสรรพคุณทางยา ที่การแพทย์พื้นบ้านนํามาใช้ประโยชน์ เพราะกระถินนั้นอุดมไปด้วยคลอโรฟิลล์ช่วยต้านอนุมูลอิสระและยังมีไฟเบอร์สูง ทําให้กระตุ้นการทํางานของระบบขับถ่ายได้ดี  และไม่ใช่เเค่อาหารคนเท่านั้นนะครับ เพราะใบกระถินก็เป็นหนึ่งในอาหารที่มีคุณค่าสําหรับสัตว์ด้วยเช่นกัน  รวมทั้งเมล็ดสามารถใช้ประโยชน์​ในการทําเครื่องประดับ และลําต้นยังสามารถใช้ประโยชน์ได้อีกมาก จึงปฏิเสธ​ไม่ได้เลยว่ากระถินเป็นพืชที่มีประโยชน์​มากมายจริงๆ ครับ
เพลี้ยไฟ กับการควบคุมด้วยชีววิธี
เพลี้ยไฟ แมลงที่มีอยู่ในระบบนิเวศ มีประโยชน์ในการช่วยผสมเกสรพืชผลบางชนิดเช่น ปาล์มน้ํามันและมังคุด และยังเป็นตัวห้ําที่ช่วยทําลายไรบางชนิด แต่ผลกระทบในแง่ของการทําลายต่อพืชผลทางการเกษตรนั้นกลับมีไม่น้อยทีเดียว เพราะสามารถเข้าทําลายทั้งไม้ดอก ไม้ผล ธัญพืช พืชสวน พืชไร่ ได้ทุกชนิด สร้างความเสียหายให้แก่ผลผลิตต่างๆ มาแล้วมากมาย จนกลายเป็นแมลงศัตรูพืชตัวฉกาจของเพื่อนๆ เกษตรกรกันเลยครับ
ข้าวสาลี ปลูกดีสร้างรายได้
ข้าวสาลีเป็นพืชที่นําไปแปรรูปได้หลายอย่างจึงไม่น่าแปลกใจที่เพื่อนๆ เกษตรกรนิยมปลูกกันเยอะ การปลูกก็ไม่ยุ่งยากอย่างที่คิดครับ ขอเพียงเลือกทําเลที่เหมาะสม วิเคราะห์ดินให้ดี โดยดินที่ใช้ในการปลูกข้าวสาลีนั้นควรเป็นดินที่ไม่ร่วนจนเกินไปแต่ก็ต้องเป็นดินที่อุ้มน้ําได้ดีด้วย  อาจจะใช้เป็นดินร่วนหรือดินร่วนปนทรายก็ได้ครับ​ ควรหลีกเลี่ยงดินที่กักเก็บน้ําได้น้อย เพราะอาจทําให้ต้นข้าวสาลีไม่ได้รับน้ําอย่างเพียงพอ ซึ่งอาจส่งผลต่อผลผลิตจากการปลูกข้าวสาลีได้โดยตรง
หิ่งห้อย แมลงเรืองแสง
หิ่งห้อยแมลงเรืองแสงที่มีเรื่องเล่ามากมายให้ชวนรู้จักในวัยเด็ก เป็นแมลงปีกแข็งจําวกเดียวกับด้วง มีขนาดเล็กถึงปานกลาง  กระพริบแสงในยามค่ําคืน ความถี่ของการกระพริบบริเวณท้องด้านล่างของหิ่งห้อยนั้นแตกต่างกันตามชนิดของหิ่งห้อย ที่ปัจจุบันค้นพบแล้วมากกว่า 2,000 ชนิดทั่วโลก แต่หิ่งห้อยเพศผู้บางชนิดก็ไม่สามารถกระพริบแสงได้ หิ่งห้อยมีพฤติกรรมชอบอาศัยอยู่ตามพงไม้ใบหญ้าและพบได้มากในแถบป่าชายเลนที่อุดมสมบูรณ์ ไม่มีน้ําเน่าเสีย  โดยเฉพาะบริเวณที่มีต้นลําพู และต้นจาก จะทําให้แมลงชนิดนี้เติบโตได้ดี เพราะมีอาหารให้หิ่งห้อยอย่างสมบูรณ์ หากมีอาหารไม่สมบูรณ์เพียงพอหิ่งห้อยจะไม่สามารถยังชีพได้ จนทําให้เราสามารถสังเกตได้ว่า ป่าชายเลนที่ใดที่มีหิ่งห้อยนั้น ย่อมเป็นป่าที่อุดมสมบูรณ์ จนปริมาณความหนาแน่นของหิ่งห้อยกลายเป็นตัวชี้วัดความอุดมสมบูรณ์ของป่าชายเลนได้
ท้อ ผลผลิตแห่งเมืองหนาว
ท้อเป็นพืชยืนต้นเมืองหนาว เป็นไม้ผลัดที่มีแหล่งกําเนิดในแถบประเทศจีนแล้วกระขายพันธุ์ไปยังประเทศที่มีอุณหภูมิหนาวเย็นทั่วโลก แม้ว่าประเทศไทยจะมีภูมิอากาศอบอุ่นแต่เราสามารถปลูกท้อพันธุ์ได้ในพื้นที่สูงทางภาคเหนือของประเทศมาตั้งแต่โบราณ คาดว่าน่าจะมีการนําเข้ามาปลูกโดยชาวจีนบางส่วนที่ย้ายมาพํานักในประเทศไทย แต่พันธุ์เริ่มแรกนั้นเป็นพันธุ์พื้นเมือง  ทําให้ผลผลิตที่ไม่มีคุณภาพและไม่สามารถรับประทานได้ จนโครงการหลวงได้ทําการปรับปรุงพันธุ์ โดยนํากิ่งพันธุ์ท้อผลใหญ่มาเผยแพร่เพื่อให้ชาวเขาปลูกเป็นพืชผลเชิงเศรษฐกิจแทนการปลูกฝิ่น
คางคก ท้าวแสนปม สะเทิ้นน้ําสะเทิ้นบก
คางคกเป็นสัตว์ที่มีลักษณะคล้ายกบ แต่มีจุดแตกต่างที่ชัดเจนคือผิวหนังที่เป็นตะปุ่มตะป่ํา นอกจากดูไม่สวยงามแล้วยังซ่อนพิษมากมายไว้ที่ผิวหนัง คางคกเป็นสัตว์ครึ่งบกครึ่งน้ํา มีอยู่มากมายหลายชนิด แต่ที่เรารู้จักและพบเห็นกันบ่อยที่สุดคือคางคกบ้าน ที่มีขนาดไม่เล็กไม่ใหญ่ พบได้ในประเทศแถบเอเชีย ส่วนในประเทศไทยพบได้ทุกจังหวัด บริเวณผิวหนังของคางคกบ้านจะมีปุ่มปกคลุมทั่วลําตัว ซึ่งตุ่มเหลี้จะมีหนามเล็กๆ อยู่ โดยจะมีตุ่มขนาดใหญ่อยู่บริเวณรอยต่อระหว่างหัวและลําตัวที่เป็นศูนย์รวมต่อมพิษขนาดใหญ่เป็นจํานวนมาก และต่อมพิษยังกระจายไปทั่วในแต่ละตุ่มบนผิวหนัง
ตะไคร้หอม สมุนไพรพื้นบ้าน
ตะไคร้หอม พืชพื้นบ้านที่อยู่ในตระกูลตะไคร้ธรรมดา ที่เรานิยมปลูกไว้ในครัวเรือนเพื่อใช้ในการปรุงรสอาหารหรือรับประทานกับอาหารนั่นแหละครับ แต่ตระไคร้หอมนั้นมีกลิ่นที่รุนแรงกว่า สามารถสกัดตะไคร้หอมไปทําเป็นน้ํามันระเหยได้เพราะมีกลิ่นหอมมาก ตามตํารับแพทย์พื้นบ้านได้นําตะไคร้หอมมาใช้รักษาอาการกรดในกระเพาะอาหาร รักษาแผลในช่องปาก และในทางการเกษตรเรายังนําไปกําจัดและขับไล่แมลงศัตรูพืชในพื้นที่เก็บผลิตผลต่างๆได้อีกด้วย เพราะประโยชน์ที่หลากหลายจึงทําให้เพื่อนๆเกษตรกรหลายท่านหันมาปลูกตะไคร้หอมกันมากขึ้น โดยพันธุ์ที่ใช้ปลูกก็คือตะไคร้หอมพันธุ์ตะไคร้มะขูดและพันธุ์จากอินโดนีเซียที่ชื่อ C. winterianus J. เพราะเป็นพันธุ์ที่มีกลิ่นฉุนสามารถนําไปทําน้ํามันหอมระเหยได้ดีกว่าพันธุ์อื่น
ต้นอ่อนทานตะวัน ปลูกง่ายทานได้ทันใจ
ต้นอ่อนทานตะวัน นิยมนํามาปรุงเป็นอาหารกันหลากหลายเมนู เพราะเป็นพืชที่อุดมไปด้วยสารอาหาร ไม่ว่าจะปลูกต้นอ่อนไว้ทานเอง หรือจะขายสร้างรายได้ก็คุ้มค่าไม่แพ้กัน ก่อนหน้านี้คนส่วนใหญ่จะรู้จักเพียงแค่ต้นทานตะวันเต็มวัยที่เราเคยเห็นในทุ่งดอกทานตะวัน เพื่อที่จะให้ความสวยงามหรือตัดดอกและเมล็ดไปขาย แต่ปัจจุบันนี้เรายังสามารถปลูกต้นอ่อนทานตะวันไว้ เพื่อนํามารับประทานเป็นอาหารและยังได้รับความนิยมเป็นอย่างมากอีกด้วย สําหรับเพื่อนๆ เกษตรกรมือใหม่สามารถหัดปลูกต้นอ่อนทานตะวันได้ไม่ยาก เหมาะสําหรับเพื่อนๆ ที่อยากลองเริ่มปลูกผัก แม้จะยังไม่มีประสบการณ์ก็สามารถปลูกตามกันได้ครับ โดยต้นอ่อนทานตะวันนั้นได้จากการเพาะเมล็ดทานตะวัน โดยที่สามารถเก็บเกี่ยวได้ตั้งแต่ต้นยังอ่อนอยู่ ไม่ต้องรอให้โตเต็มวัย โดยใช้เวลาปลูกเพียงแค่ 7 วันก็สามารถเก็บเกี่ยวได้แล้วล่ะครับ
มะพร้าวน้ําหอม พืชเศรษฐกิจสร้างเม็ดเงินมหาศาล
มะพร้าวน้ําหอมหนึ่งในพืชเศรษฐกิจของประเทศไทยเรา ที่ได้รับความนิยมบริโภคทั้งชาวไทยและชาวต่างชาติ เนื่องจากรสชาติของมะพร้าวที่หวานหอมและอร่อยจนใคร ๆ ต่างก็ชื่นชอบ ทั้งยังสามารถนําผลผลิตไปแปรรูปได้หลากหลาย ทําให้เพื่อนๆ เกษตรกรหันมาปลูกมะพร้าวกันเยอะ แม้ในระยะหลังราคาของมะพร้าวอาจจะไม่สูงเท่าที่ควร แต่ถึงอย่างนั้นแล้วก็ไม่ได้ทําให้การปลูกมะพร้าวน้ําหอมนั้นขาดรายได้แต่อย่างใดครับ และวิธีดูแลมะพร้าวน้ําหอมก็ไม่ยุ่งยากและต้นทุนไม่สูงมากอีกด้วย
กล้วยไข่ ผลไม้ชื่อดังแห่งเมืองกําแพงเพชร
กล้วยไข่พืชที่ปลูกกันเป็นจํานวนมากในประเทศไทยและสามารถส่งออกไปนอกประเทศได้เป็นจํานวนมาก เนื่องจากกล้วยไข่มีรสชาติที่หอมหวานและได้รับความนิยมเยอะมากจากประเทศจีนและฮ่องกง ทําให้ประเทศจีนและฮ่องกงรับซื้อกล้วยไข่ในแต่ละปีเป็นจํานวนมากเพราะมั่นใจได้ว่ากล้วยไข่ในประเทศไทยนั้นปราศจากสารพิษและปลูกด้วยกรรมวิธีตามธรรมชาติ เพราะกล้วยไข่เป็นพืชที่ปลูกได้ง่ายเหมาะกับสภาพอากาศเมืองไทย
หอยทาก กับการกําจัดด้วยชีววิธีง่าย ๆ
หอยทากเป็นสัตว์ที่พบได้โดยทั่วไปในประเทศไทยโดยเฉพาะตามแนวเขาหินปูน โดยมีวิวัฒนาการจากการอาศัยอยู่ในน้ําแล้วพัฒนาจนสามารถปรับเปลี่ยนมาใช้ชีวิตอยู่บนบกได้ หอยทากที่คนไทยส่วนใหญ่รู้จักเป็นหอยทากแอฟริกันที่นําเข้ามาในประเทศไทยโดยทหารญี่ปุ่นในสมัยสงครามโลกครั้งที่ 2 ต่อมาได้กลายเป็นสัตว์ที่สร้างความเสียหายต่อพืชผักและผลผลิตของเกษตรกร แต่ก็ยังมีหอยทางบางชนิดที่ถูกคนไทยเรานํามาบริโภค เช่น หอยหอม  คล้ายคนยุโรปที่นํามาทํารับประทานเป็นเมนูหอยทากเอสคาร์โก้ ที่โด่งดังและส่งออกขายไปทั่วโลก แต่คนไทยเรายังคงนํามารับประทานโดยกรรมวิธีต้ม ปิ้ง เผาแล้วจิ้มกับน้ําพริกหรือยํา เป็นต้น
ชะอม ปลูกครั้งเดียวเก็บเกี่ยวทั้งปี
ชะอมเป็นพืชประเภทไม้พุ่มที่นิยมปลูกกันตามบ้านเรือนทางภาคใต้ เป็นผักที่นํามาใช้ปรุงอาหารได้ ส่วนชะอมที่ขึ้นอยู่ตามป่าตามธรรมชาติจะมีลักษณะลําต้นสูงใหญ่ผิดแปลกไปจากต้นชะอมที่ปลูกตามบ้านเรือน แต่ทั้งนี้ทั้งนั้นแล้วต้นชะอมก็มีอยู่เพียงสองประเภทเท่านั้น คือ ชะอมพันธุ์เบา และชะอมพันธุ์หนัก ชะอมพันธุ์เบาจะมีลักษณะลําต้นรวมทั้งใบเรียวเล็กกว่าชะอมพันธุ์หนัก ตรงกันข้ามกับชะอมพันธุ์หนักที่มีใบรวมทั้งลําต้นขนาดใหญ่เป็นพุ่มแน่นให้ผลผลิตได้เก็บเกี่ยวกันแบบเน้น ๆ
ปลาบึก ราชินีแห่งลุ่มแม่น้ําโขง
ปลาบึกเป็นปลาไซส์จัมโบ้ มีฉายาว่าราชินีแห่งแม่น้ําโขง เพราะเป็นปลาที่อาศัยอยู่ในแม่น้ําโขงอันกว้างใหญ่ สามารถพบเจอได้ตั้งแต่ประเทศ จีน ไทย ลาว และพม่า โดยปลาบึกนั้นจะชอบอาศัยอยู่ตามแม่น้ําลึก สายใหญ่ที่บริเวณพื้นน้ํามีลักษณะเป็นหินสลับซับซ้อนกัน ยิ่งถ้ามีถ้ําหินด้วยแล้วก็จะเป็นที่โปรดปรานของปลาบึกเป็นอย่างมากครับ ในฤดูวางไข่ปลาบึกมักจะว่ายไปวางไข่จากถิ่นที่อยู่เดิม จึงทําให้พบเจอปลาบึกได้ในแถบประเทศที่แม่น้ําโขงไหลผ่าน ทําให้ปลาบึกเป็นอาหารที่โปรดปรานในหลายประเทศและยังมีราคาสูงอีกด้วย จนมีการจับปลาบึกไปเป็นอาหารจํานวนมาก จนทําให้ปลาบึกนั้นใกล้จะสูญพันธุ์ ทําให้กรมประมงได้หาวิธีเพาะพันธุ์ปลาบึก เพื่อให้ปลาบึกวางไข่ในจํานวนมากขึ้นและลดอัตราการสูญพันธุ์ จนทําให้การเพาะเลี้ยงปลาบึกกลายเป็นอาชีพใหม่ที่สามารถสร้างรายได้สูง ทั้งเพาะพันธุ์ไว้จะนําไปขายให้ปรุงเป็นอาหาร หรือขายพันธุ์ปลาเพื่อเลี้ยงไว้เป็นปลาสวยงาม
ปลาสวาย ปลาน้ําจืดทําเงิน
ปลาสวายปลาเศรษฐกิจไทยที่มีการเลี้ยงอย่างแพร่หลายในประเทศไทยในปัจจุบัน โดยแต่เดิมนั้นปลาสวายเป็นปลาที่มีอยู่ในประเทศลาว เวียดนามและค่อย ๆ มีการนํามาเลี้ยงในประเทศไทย และประเทศอินโดนีเซีย เมื่อก่อนมีการเลี้ยงปลาสวายแบบปล่อยให้ผสมพันธุ์ด้วยวิธีทางธรรมชาติ ทําให้ปลาสวายขายได้ทั้งในและต่างประเทศ ไม่ว่าจะเป็นการบริโภคเป็นอาหาร หรือการนําไปเลี้ยงเป็นปลาสวยงาม จนมีการคิดค้นวิธีการขยายพันธุ์ปลาสวายด้วยวิธีที่ง่ายและเพิ่มพันธุ์ปลาได้เยอะขึ้น โดยใช้วิธีการผสมเทียมในการขยายพันธุ์ปลาทําให้มีพันธุ์ปลาสวายมากขึ้นอย่างเห็นได้ชัดเลย แต่ถึงอย่างไรแล้วก็ยังคงมีการเพาะพันธุ์ปลาสวายกันไม่มากเท่าไหร่แม้ว่าปลาสวายจะเป็นปลาเศรษฐกิจของประเทศไทยก็ตาม
กระเจี๊ยบเขียวพืชมากประโยชน์
กระเจี๊ยบเขียวเป็นพืชที่ชื่นชอบอากาศร้อนชื้น นิยมปลูกในภาคกลางของประเทศไทย เพราะเป็นพืชที่ให้ผลดีในสภาพอากาศร้อนชื้น อีกทั้งยังทนต่อโรคต่าง ๆ ที่เกิดขึ้นจากพืชบางชนิด  ปลูกง่ายและดูแลไม่ยาก แถมยังเป็นที่ต้องการของโรงงานอุตสาหกรรมอีกด้วย เพราะสามารถใช้ในการแปรรูปเป็นกระเจี๊ยบผงที่ใช้เป็นส่วนผสมของอาหาร  ทําให้รสชาติของอาหารดีขึ้น จึงทําให้เป็นพืชที่สร้างรายได้ เป็นจํานวนมาก เพราะสามารถให้ผลฝักที่ดกได้ตลอดชั่วอายุของต้น
ต้นตะลิงปลิง ออกผลรสชาติเปรี้ยว
ตะลิงปลิงต้นไม้มีผลเปรี้ยวที่นิยมทานในไทยหลายเมนู ไม่ว่าจะเป็นการนํามาทานจิ้มกับกะปิหรือเกลือ นํามาบริโภคเป็นอาหารต่างๆ ทั้งยังใช้เป็นส่วนผสมของอาหาร แต่เดิมนั้นตะลิงปลิงมีอยู่มากในประเทศอินโดนีเซีย แต่เมื่อเวลาผ่านไป ทําให้ต้นตะลิงปลิงมีการปลูกทั่วทวีปเอเชียตะวันออกเฉียงใต้ โดยเฉพาะทางภาคใต้ของไทยที่นิยมปลูกต้นตะลิงปลิงไว้ในรั้วบ้าน ต้นตะลิงปลิงนั้นเป็นไม้ยืนต้น อีกทั้งยังให้ลูกดกตลอดทั้งปี เรียกได้ว่านอกจากจะใช้เป็นไม้บังแดดได้แล้ว ยังสามารถรับประทานพืชผลของต้นตะลิงปลิงได้อีกด้วย โดยส่วนใหญ่แล้วต้นตะลิงปลิงนั้นมักจะออกดอกในช่วงหน้าหนาว คือ ช่วงพฤศจิกายนถึงธันวาคม และจะเก็บเกี่ยวได้ในฤดูร้อน คือ ช่วงเดือนมีนาคม ถึงเดือนเมษายน แต่อย่างที่บอกไปครับ หากต้นตะลิงปลิงได้รับสารอาหารที่มีประโยชน์อย่างเพียงพอแล้ว ก็ทําให้สามารถเก็บเกี่ยวต้นตะลิงปลิงได้ตลอดทั้งปีเลยทีเดียวครับ
หญ้าแฝก พืชคลุมดินหลากหลายประโยชน์
หญ้าแฝก พืชปลูกง่าย ทนโรค ทนสภาวะอากาศ และยังมีประโยชน์อย่างหลากหลาย ไม่ว่าจะเป็นการปลูกเพื่อใช้เป็นพืชคลุมดินและใช้รักษาหน้าดิน ลดการพังทลายของหน้าดินลง อีกทั้งยังช่วยในการกักเก็บน้ําให้ดินชุ่มชื้นเหมาะแก่การเพาะปลูกพืชหลากหลายชนิดอีกด้วย เพื่อช่วยแก้ปัญหาให้เพื่อนๆ เกษตรกรที่ไม่สามารถเพาะปลูกได้เนื่องจากดินไร้คุณภาพให้กลับมาปลูกพืชได้ดีเช่นเดิม เพราะหญ้าแฝกอุดมไปด้วยแร่ธาตุที่จําเป็นต่อดิน สามารถกักเก็บน้ําให้ความชุ่มชื้นกับดิน ทําให้ดินสามารถเพาะปลูกพืชได้เหมือนเดิม จนทําให้การปลูกหญ้าแฝก แพร่หลายมากขึ้นในประเทศไทย โดยเฉพาะการปลูกตามตลิ่งแม่น้ําเพื่อกันน้ํากัดเซาะหน้าดิน  นอกจากนี้แล้วรากของหญ้าแฝกยังใช้แปรรูปเป็น ยาไล่แมลงต่างๆได้อีกด้วยครับ
พุทราดี ต้องพันธุ์นมสดของไทย
พุทรา เป็นต้นไม้ประวัติศาสตร์ที่มีคุณค่าของประเทศไทย ตามตํานานในพงศาวดารมีการจารึกไว้ว่าเมื่อครั้งสมเด็จพระนเรศวรมหาราชชนช้างกับพระมหาอุปราชาแม่ทัพพม่า ช้างทรงของพระนเรศวรถูกดันเสียหลักถอยหลังไปติดโคนต้นพุทรา แต่ได้ใช้เท้าหลังยันโคนต้นพุทราต้านทานเอาไว้ได้ และได้สร้างโอกาสทําให้สมเด็จพระนเรศวรใช้พระแสงของ้าวฟันคอพระมหาอุปราชาจนชนะศึก ต่อมาสมเด็จพระนเรศวรจึงทรงโปรดให้ปลูกต้นพุทราขึ้นรอบพระราชฐาน ด้วยทรงเห็นว่าต้นพุทรานั้นมีคุณค่าช่วยรักษาชีวิตรักษาบ้านเมืองเอาไว้ ต่อมาในสมัยรัชกาลที่ ๕ ได้มีการปลูกต้นพุทราเพิ่มขึ้นอีกมากมายในบริเวณนั้น เพราะเป็นโบราณสถานสําคัญ ในปัจจุบันจึงมีต้นพุทราขึ้นเต็มอุทยานประวัติศาสตร์พระนครศรีอยุธยา นับได้ถึง 785 ต้น และมีอายุถึง130 ปี
มะเขือเปราะ ผักสวนครัวปลูกง่าย
มะเขือเปราะ เป็นพืชผักสวนครัวชนิดหนึ่ง ที่ใครๆ ต่างก็สามารถเพาะปลูกเอาไว้ทานกันเองที่บ้านได้ถ้าพอจะมีเวลาดูแล และมีพื้นที่เล็กน้อยให้เพาะปลูก ซึ่งจะเลือกปลูกลงดินหรือลงกระถางก็ได้ เชื่อว่าถ้าปลูกจนออกดอกติดผลได้สําเร็จ คงต้องได้เก็บมาทานกันบ่อยๆ เพราะมะเขือเปราะเป็นผักที่อยู่เคียงคู่กับอาหารไทยรสจัดหลายเมนู ไม่ว่าจะทานผลสดต้มสุกหรือลวกจิ้มกับน้ําพริกชนิดต่างๆ หรือใส่ในแกงเผ็ด แกงเขียวหวาน แกงแค แกงป่า หรือใส่ในผัดเผ็ด ผัดฉ่า ผัดพริกแกง ฯลฯ ซึ่งนอกจากอร่อยแล้วยังได้ประโยชน์เพราะเป็นพืชผักที่อุดมไปด้วยวิตามินบี 1 วิตามินบี 2 วิตามินซี นอกจากนี้ยังมีสรรพคุณสมุนไพร เช่น ช่วยลดอาการอักเสบ ช่วยขับพยาธิ ช่วยให้ระบบย่อยอาหารและระบบขับถ่ายทํางานดีขึ้น
หนอนผีเสื้อ ศัตรูพืชตัวร้ายที่ต้องเฝ้าระวัง
หนอนผีเสื้อชอนใบมะเขือเทศ เป็นศัตรูพืชร้ายแรงระดับโลกอีกตัวหนึ่งในช่วง 1- 2 ปีที่ผ่านมา หนอนผีเสื้อชนิดนี้มีถิ่นกําเนิดและเริ่มแพร่ระบาดอยู่ในประเทศเปรู สามารถทําลายพืชได้หลายชนิด โดยเฉพาะที่ชอบมากคือพืชในวงศ์พริกมะเขือ เช่น มะเขือเทศ มะเขือ มันฝรั่ง พริก ยาสูบ รวมถึงพืชในวงศ์ถั่ว และวงศ์กะหล่ํา ต่อมาได้แพร่ระบาดออกมาสร้างความเสียหายรุนแรง ให้กับแหล่งปลูกมะเขือเทศในแถบอเมริกาใต้ และยุโรป ส่วนในทวีปเอเชียนั้นเริ่มพบการระบาดครั้งแรกที่ประเทศอินเดียและเนปาล และล่าสุดเริ่มพบการระบาดในแถบภาคเหนือของประเทศเมียนมาแล้ว ซึ่งประเทศไทยเองก็มีความเสี่ยงที่อาจเกิดการระบาดด้วยเช่นกัน
ตําลึง กับ ตําลึงตัวผู้ พืชคนละชนิดที่เราควรรู้
ตําลึง ผักพื้นบ้านเก่าแก่อีกชนิดหนึ่งของไทยที่ใช้ทําอาหารอร่อยได้หลากหลายชนิด แต่ที่ขึ้นชื่อลือชามากที่สุดคงหนีไม่พ้น แกงจืดใบตําลึง ซึ่งมีกลิ่นรสชาติความหอมหวานอร่อยที่เป็นเอกลักษณ์ ไม่มีใครเหมือนนอกจากนี้ข้อมูลต่างๆ ที่เผยแพร่อยู่ทั่วไป เกี่ยวกับสรรพคุณด้านสมุนไพร และคุณค่าสารอาหารที่เป็นประโยชน์ของใบตําลึง ก็จูงใจให้กับคนรักสุขภาพต่างก็อยากทาน ผักตําลึง เพราะทั้งอร่อยดีและมีประโยชน์
ปุ๋ยอินทรีย์ ปุ๋ยดีที่พืชต้องการ
ปุ๋ยอินทรีย์ และปุ๋ยเคมี ซึ่งปุ๋ยทั้งสองชนิดนี้ ได้ชื่อว่าเป็นสารอาหารของพืชเหมือนกัน แต่ประโยชน์ในการใช้งานของปุ๋ยทั้งสองชนิดนี้กลับไม่เหมือนกัน ซึ่งปุ๋ยเคมีถูกคิดค้นขึ้นเพื่อเป็นสารอาหารให้กับพืชอย่างเดียวไม่มีประโยชน์ด้านอื่น เพราะมนุษย์รู้ว่าพืชแต่ละชนิดต้องการธาตุอาหารแต่ละอย่างในปริมาณไม่เท่ากัน จึงคิดสร้างปุ๋ยเคมีให้สามารถผสมออกมาเป็นสูตรต่างๆได้ ให้มีปริมาณสารอาหารสูง ตรงกับที่พืชแต่ละชนิดต้องการ เมื่อพืชได้สารอาหารที่ต้องการเต็มที่ จึงเจริญเติบโตได้ดี มีผลผลิตที่สมบูรณ์และได้ปริมาณผลผลิตมาก แต่เกษตรกรผู้ใช้ต้องมีความรู้เรื่องการใช้ปุ๋ยเคมีพอสมควร เพราะ ปุ๋ยเคมีราคาสูง ถูกชะล้างหรือสูญเสียไปได้ง่าย มีความเข้มข้นสูง หากใช้ปุ๋ยเคมีอย่างไม่ถูกต้อง เช่น ใส่มากเกินไป น้อยเกินไป หรือใส่ไม่ถูกวิธี ก็อาจทําให้ได้ประโยชน์ไม่เต็มที่ อาจทําให้พืชตาย หรือดินเสีย เสี่ยงต่อการขาดทุน
คุณนายตื่นสาย เสน่ห์ความหลากหลายของธรรมชาติ ที่คู่ควรสะสม
คุณนายตื่นสาย เป็นพืชไม้ประดับ ที่ได้รับความนิยมแพร่หลายเพิ่มมากขึ้นในช่วง 3-4 ปีที่ผ่านมาเริ่มมีผู้คนที่มีรายได้เสริม หรือทํารายได้หลักจากการปลูกต้นคุณนายตื่นสายเพื่อขายกิ่งพันธุ์กันเพิ่มมากขึ้น ทั้ง ๆ ที่แต่เดิมนั้น เจ้าต้นไม้ที่มีดอกไม้ดอกเล็กๆนี้ เคยเป็นแค่พืชไม้ประดับที่แสนจะธรรมดา แทบจะไม่มีราคาค่างวดอะไรเลย คนทั่วไปก็ให้คุณค่ากันน้อย เพราะเป็นแค่ดอกไม้เล็กๆที่ปลูกขึ้นง่าย ไม่ต้องตั้งใจปลูกก็ขึ้นได้ แต่ก่อนนั้นเรื่องสีสันความงามก็มีจํากัดแค่ไม่กี่สี กลิ่นหอมใดๆก็ไม่มี จึงเป็นแค่ดอกไม้ริมทางที่ขาดการใส่ใจ
ปลาช่อน ปลาที่ตลาดต้องการเสมอ
ปลาช่อน เป็นปลาพื้นเมืองของไทย ที่พบได้ทั่วไปตามแหล่งน้ําธรรมชาติต่างๆ ไม่ว่าจะเป็นห้วย หนองคลอง บึง บ่อ อ่างเก็บน้ํา แม่น้ําไม่เว้นแม้แต่แหล่งน้ําในเรือกสวนไร่นา เป็นปลาที่อดทนต่อสภาพแวดล้อมตามธรรมชาติได้มาก เพราะมีอวัยวะพิเศษที่ช่วยในการหายใจ สามารถจําศีลอยู่ในโคลนที่ชุ่มชื้นได้นานนับเดือนสมัยก่อนตามชนบทต่างๆ โดยเฉพาะช่วงฤดูทํานา เกษตรกรสามารถหาปลาช่อนในนา มาทํากับข้าวกินกันได้แทบทุกวัน ที่นิยมเรียกกันว่าปลาช่อนนา ต่างไปจากทุกวันนี้ที่ปลาช่อนนา หาได้ยากมากขึ้นเพราะปลาลดจํานวนลงไปมาก ตามการเปลี่ยนแปลงของสภาพแวดล้อม รวมถึงวิถีการทํานาที่เปลี่ยนไป
ตั๊กแตน พลิกศัตรูพืชเป็นอาหารเลี้ยงโลก
ตั๊กแตน ศัตรูพืชจอมกระโดดที่พบได้ทั่วทุกภาคของประเทศ  เข้าทําลายและระบาดในพืชไร่ทั้งหน้าแล้งและหน้าหนาว ตั้งแต่เริ่มเป็นตัวอ่อนจนถึงตัวเต็มวัย สร้างความเสียหายให้แก่ผลผลิต แต่ก่อนตั๊กแตนจะเข้าทําลายหญ้าต่าง ๆ เช่น หญ้าแฝกและหญ้าคา แต่เมื่อเรามีการทําพืชไร่ ตั๊กแตน จึงเข้าทําลายพืชผลเหล่านั้นด้วยการกัดกินใบ จนต้นหยุดการเติบโตทําให้เกิดความเสียหายอย่างมาก
กัญชง ไม่ใช่แค่สรรพคุณทางยา
กัญชง เป็นพืชสกุลเดียวกันกับกัญชา ทําให้พืชทั้งสองชนิดนี้ มีคุณสมบัติบางอย่างที่เหมือนกัน สําหรับเพื่อนๆ ที่ติดตามข่าวสารทั่วไปมักจะทราบดีว่า กัญชงและกัญชา ต่างก็จัดเป็นพืชสมุนไพรที่มีคุณประโยชน์ด้านการแพทย์มหาศาล และให้โทษบางอย่างเช่นกัน ถ้าใช้ไม่ถูกต้อง โดยทั้งกัญชงและกัญชา ต่างก็มีสารสกัดที่เป็นประโยชน์ด้านการแพทย์ มีชื่อย่อว่าสาร CBD และ THC แต่ตัวสาร THC นี้ถ้าใช้ไม่ถูกต้องหรือได้รับมากเกินไป จะเป็นสารเสพติดที่ออกฤทธิ์หลอนจิตประสาท ทําให้เคลิบเคลิ้ม ขาดสติ และทําลายสมอง ส่งผลร้ายต่อร่างกาย ซึ่งสาร THC นี้เองที่เป็นต้นเหตุทําให้พืชสมุนไพรทั้งสองนี้ต้องมีสถานะเป็นยาเสพติดให้โทษ เป็นพืชที่ผิดกฎหมายของประเทศไทย รวมถึงอีกหลายๆ ประเทศในโลก
ดอกดาวเรือง ตลาดนําการผลิต
ดอกดาวเรือง เป็นดอกไม้มงคลที่อยู่คู่กับค่านิยมของสังคมไทยมาช้านานนับร้อยปีมาแล้ว ด้วยสีสันดอกเหลืองทองอร่ามตา สื่อถึงความมั่งคั่ง อุดมสมบูรณ์ รวมไปถึงชื่อเรียกว่า”ดาวเรือง”นั้น ยังสื่อความหมายถึงความเจริญรุ่งเรือง โดยรวมแล้วก็คือ ความมั่งคั่งรุ่งเรือง นั่นแหละครับ คนในสมัยโบราณจึงนิยมปลูกต้นดาวเรืองเอาไว้ประจําบ้านและนําดอกดาวเรืองมาใช้ในการกราบไหว้บูชาสิ่งศักดิ์สิทธิ์ ที่ตนนับถือเลื่อมใสศรัทธา และเป็นประเพณีที่สืบทอดกันมาจนถึงปัจจุบัน ดอกดาวเรืองจึงเป็นสัญลักษณ์ที่ขาดไปไม่ได้ ในงานมงคลต่างๆ โดยเฉพาะในประเทศอินเดียนั้น ทุกงานแต่งงานต้องมีดอกดาวเรืองประกอบพิธีเสมอ นอกจากนี้ใน อเมริกา จีน หรือ ในยุโรป ก็นิยมปลูกดอกดาวเรืองเป็นไม้ประดับสถานที่กันมากด้วยเช่นกัน
มะเฟือง ปลูกง่ายได้ผลผลิตเร็ว
มะเฟือง เป็นผลไม้พื้นบ้านชนิดหนึ่ง ที่มีรูปร่างสะดุดตา เพราะผลมีลักษณะเฉพาะที่แยกออกเป็นครีบ 5 ครีบตามแนวยาว ผิวผลมันเงา มีเนื้อฉ่ําน้ํา ถ้านําผลมาตัดแนวขวาง จะมีหน้าตาคล้ายกับรูปดาวที่มี 5 แฉก ผลมะเฟืองสายพันธุ์ที่พบในบ้านเราส่วนใหญ่ จะมีรสชาติเปรี้ยวฝาด จึงไม่ค่อยเป็นที่นิยมทานกันมากมายนัก นอกจากนี้ยังมีคําเตือนเผยแพร่ในสื่อออนไลน์ว่า ผลมะเฟืองรสเปรี้ยว มีสารออกฤทธิ์เป็นกรดที่ชื่อ ออกซาเลต (Oxalate) ในปริมาณสูง หากทานแต่ละครั้งในปริมาณมากๆ จะทําให้ไตทํางานหนักเพื่อขับกรดตัวนี้ออกไป จึงมีความเสี่ยงที่จะทําให้เกิดโรคนิ่วในไตได้ และผู้ป่วยโรคไตต้องหลีกเลี่ยงการทานผลมะเฟืองอย่างเด็ดขาด
โกสน เลี้ยงอย่างไรให้สีใบสวย
โกสนเป็นไม้ประดับที่ปลูกเลี้ยงและดูแลรักษาง่าย เจริญเติบโตได้ดีทั่งกลางแจ้งและที่ร่มรําไร คําว่าโกสน มาจากคําที่ใช้เรียกพันธุ์ไม้ชนิดนี้ในภาษามลายูว่า “โกรต๋น” และมีชื่อภาษาอังกฤษว่า Croton โกสนเป็นพันธุ์ไม้ที่มีถิ่นกําเนิดในเขตร้อนแถบเอเชีย และเขามาในประเทศไทยราวๆ 100 ปีมาแล้ว โดยได้รับความนิยมเล่นโกสนอย่างแพร่หลายเมื่อราว 50 ปีที่ผ่านมา จนมีสมาคมโกสนเกิดขึ้นมาเลยครับ
เมล็ดพันธุ์ ปัจจัยสําคัญของการผลิต
เมล็ดพันธุ์ คือ เมล็ดพืชที่ยังมีชีวิตอยู่ ซึ่งสามารถเจริญเติบโตได้ตามพันธุกรรมเมื่อนําไปขยายพันธุ์ ส่วนเมล็ดพืชทั่วไปที่เราพบนั้นส่วนใหญ่เราจะนําไปใช้เพื่อการบริโภค เมล็ดพันธุ์เป็นปัจจัยการผลิตที่มีผลต่อผลผลิตทั้งด้านปริมาณและคุณภาพ เมล็ดพันธุ์ดีนั้นจะต้องเป็นพันธุ์แท้ให้พันธุ์พืชที่ตรงตามพันธุ์ มีความต้านทานโรคและแมลงศัตรูพืชได้ดี ปรับตัวให้เหมาะสมกับภูมิอากาศและภูมิประเทศของแหล่งปลูก
กรรไกรตัดกิ่ง ของดีต้องคมจริง คมนาน ใช้งานแล้วไม่ปวดมือ
กรรไกรตัดกิ่ง คืออุปกรณ์ที่สําคัญอย่างมากและจะขาดไม่ได้ สําหรับการตัดแต่งกิ่งของต้นไม้ เพราะเป็นสิ่งที่ถูกออกแบบมาสําหรับใช้ในงานนี้โดยเฉพาะ เพื่อช่วยป้องกันความบอบช้ําเสียหายให้แก่เนื้อเยื่อของต้นไม้ เนื่องจากต้นไม้เป็นสิ่งมีชีวิตชนิดหนึ่งคล้ายกับมนุษย์ มีเนื้อเยื่อที่บอบบาง ไม่ทนต่อบาดแผลที่รุนแรง และยังอ่อนแอต่อเชื้อโรค ดังนั้นการตัดแต่งกิ่งต้นไม้ จะเพื่อประโยชน์ใดๆ ก็ตาม จึงต้องบรรเทาความบอบช้ําเสียหายที่จะเกิดกับเนื้อเยื่อหรือจุดที่บอบบางอื่นๆของต้นไม้ให้มากที่สุด ด้วยการใช้กรรไกรตัดกิ่งที่มีคุณสมบัติเหมาะสมไม่ต่างกับการผ่าตัด รักษาบาดแผลของมนุษย์ ซึ่งต้องใช้กรรไกรหรือมีดผ่าตัดที่มีคุณสมบัติเฉพาะด้วยเช่นกัน
ถั่วลันเตา จะปลูกให้ได้ผลดีต้องทําอย่างไร?
ถั่วลันเตา เป็นผักฤดูหนาว รสชาติหวานกรอบอร่อยเป็นที่ชื่นชอบกันทั่วไป และมีราคาดี เพราะเป็นพืชที่เพาะปลูกได้ยาก ซึ่งปัจจัยการปลูกให้ได้ผลผลิตดี มักขึ้นอยู่กับสภาพอากาศเย็นเป็นสําคัญ โดยมีอุณหภูมิที่เหมาะสมในการปลูกถั่วลันเตาอยู่ระหว่าง10-25 องศาเซลเซียส ซึ่งบ้านเรามีพื้นที่เหมาะสมเช่นนี้อยู่ไม่มากนัก